《秋日閒居十首 其五》
宋代·张侃

西关近邑郛，閒地素来广。规度三五弓，栽花屹相向。

第一觅竹本，宗生要易暀。晚色翠四围，依约见秋嶂。

老鸡先司晨，除栅试一放。峨冠污枯草，鲜明莫能状。

厨人出新巧，收勋到盆盎。持送文园翁，小字书佳况。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。